SIRI ลั่นยอดขาย Q4/58 ที่ 1.25 หมื่นลบ. เผย 9 เดือนทำได้ 2.5 หมื่นลบ.ทั้งปีตามเป้า
SIRI ลั่นยอดขาย Q4/58 ที่ 1.25 หมื่นลบ. เผย 9 เดือนทำได้ 2.5 หมื่นลบ.ทั้งปีตามเป้า
7 ต.ค. 2558

บริษัท แสนสิริ จำกัด (มหาชน) หรือ SIRI เปิดเผยว่า บริษัทมั่นใจว่ายอดขายทั้งปีจะทำได้ตามเป้าหมาย หลังจาก 9 เดือนแรกทำยอดขายแล้ว 2.5 หมื่นล้านบาท และในไตรมาส 4/58 คาดว่าจะมียอดขาย 1.25 หมื่นล้านบาท โดยบริษัทมีแผนจะเปิดโครงการใหม่อีก 10 โครงการทั้งในกรุงเทพและต่างจังหวัด มูลค่าโครงการรวมประมาณ 2.5 หมื่นล้านบาท
ขณะที่มียอดขายรอโอน (backlog) แล้ว 3.5 หมื่นล้านบาท ซึ่งจะมีกำหนดโอนในไตรมาสสุดท้ายของปีนี้ราว 6-6.5 พันล้านบาท สำหรับรายได้ในปีนี้ยังเชื่อว่าจะเป็นไปตามเป้าหมายที่ 3.5 หมื่นล้านบาท และทำกำไรสุทธิได้ใกล้เคียงกับปีก่อนที่มีกำไร 3.39 พันล้านบาท